Σέρχιο Κόκε

Μάλαγα

Ο Κόκε γεννήθηκε στις 27 Απριλίου του 1983 στη Μάλαγα της Ισπανίας και ξεκίνησε την σταδιοδρομία του από τα τμήματα υποδομής της ομώνυμης ομάδας.Το 2002/03 αγωνίστηκε αρχικά στην Μάλαγα Β και στα μισά της περιόδου προωθήθηκε στην πρώτη ομάδα που αγωνιζόταν στην Πριμέρα Ντιβιζιόν.

Μαρσέιγ

Δεν καταφέρνει όμως να πάρει ικανοποιητικό χρόνο συμμετοχής και έτσι τον Ιανουάριο του 2004 παραχωρείται στη γαλλική Ολιμπίκ Μαρσέιγ. Εκεί, παρά το γεγονός ότι τον πρώτο ενάμιση χρόνο είχε αρκετές συμμετοχές, στη συνέχεια έχασε τη θέση του στην ενδεκάδα λόγω της συμφόρησης πολλών ποιοτικών επιθετικών στο ρόστερ της Μαρσέιγ. Αυτό είχε ως αποτέλεσμα την παραχώρησή του με τη μορφή δανεισμού στην Σπόρτινγκ Λισαβόνας κατά την χειμερινή μεταγραφική περίοδο του 2006.

Άρης Θεσσαλονίκης

Το καλοκαίρι του 2006 αποκτήθηκε μαζί με άλλους Ισπανούς ποδοσφαιριστές, από τον Άρη Θεσσαλονίκης, υπογράφοντας συμβόλαιο διάρκειας τριών ετών.
Στην ομάδα της Θεσσαλονίκης έκανε απο την αρχή τη διαφορά χάρη στην έφεση και τη συνέπειά του στο σκοράρισμα. Είναι ένας απο τους βασικούς συντελεστές της αναγέννησης του Άρη την τελευταία διετία ενώ απολαμβάνει την πλήρη αναγνώριση απο την πλευρά των οπαδών του συλλόγου.Χαρακτηριστικό είναι πως την τριετία 2007-09 ήταν ο πρώτος σκόρερ της ομάδας του.
Τον Ιούλιο του 2008 υπέγραψε νέο πενταετές συμβόλαιο με τον Άρη, ενώ ανακηρύχθηκε αρχηγός της ομάδας,όμως τον Μάιο του 2009 ο πρόεδρος του Άρη Λάμπρος Σκόρδας του διεμήνυσε πως βρίσκεται εκτός πλάνων,κυρίως λόγω του υψηλού του συμβολαίου. Παρόλα αυτά μετά την αλλαγή της διοίκησης και την αποχώρηση του Λάμπρου Σκόρδα από την προεδρία του συλλόγου ο Κόκε παρέμεινε στον Άρη. Στα πρώτα χρόνια στην Θεσσαλονική σκόραρε πολύ συχνά.Χαρακτηριστικό είναι ότι τα πρώτα 3 χρόνια ήταν πρώτος σκόρερ της ομάδας του.Στην συνέχεια της θητείας του στον Άρη συνέβαλλε στο δημιουργικό κομμάτι του παιχνιδιού.

Μετέπειτα καριέρα

Τον Απρίλιο του 2011 αποχώρησε από τους Θεσσαλονικείς και πήρε μεταγραφή στην Χιούστον Ντάιναμο στις ΗΠΑ. Από τον Σεπτέμβριο του 2011 παίζει στην Ράγιο Βαγιεκάνο. Ακολούθησαν σύντομα περάσματα από την Μπακού,τη Ρέγκενσμπουργκ,και την Μπλούμιγκ. Έπειτα αγωνίστηκε στο νεοσύστατο πρωτάθλημα της Ινδίας με την φανέλα της Νορθ Ιστ Γιουνάιτεντ.

Επιστροφή στον Άρη

Το Φθινόπωρο του 2015 ο Κόκε επέστρεψε στον Άρη με στόχο να βοηθήσει το σύλλογο να επιστρέψει στη Super League. Οι κίτρινοι όμως δεν ανανέωσαν το συμβόλαιο του όταν συστάθηκε η νέα "ΠΑΕ ΑΡΗΣ 1914", το καλοκαίρι του 2016, λόγω της κακής εξωγηπεδικής του ζωής και της αγωνιστικής απόδοσης του.

Στυλ παιχνιδιού και άλλα στοιχεία

Ο Σέρχιο Κόκε είναι ποδοσφαιριστής με πλούσιες ποδοσφαιρικές αρετές.Παρότι όμως έχει ταλέντο μετά το 2008 αδίκησε τον εαυτό του, παίρνοντας πολλά κιλά και κάνοντας ζωή απαγορευτική για ποδοσφαιριστή.Έτσι η καριέρα του ακολούθησε την φθίνουσα πορεία από την σεζόν 2008-2009 και έπειτα.Αυτό που τον χαρακτηρίζει είναι η τεχνική του κατάρτιση έχοντας άψογο χειρισμό της μπάλας,καλά στημένα και καλές κάθετες πάσες μέσα στην περιοχή οι οποίες καταλήγουν σε γκολ.Έχει σκοράρει εντυπωσιακά και δύσκολα γκολ πολλές φορές.

Ρεκόρ Γκίνες

Ο πρώην επιθετικός του Άρη πέραν του ότι έχει αγωνιστεί σε εννιά διαφορετικά πρωταθλήματα και τρεις διαφορετικές ηπείρους, έχει σκοράρει όπου κι αν έχει παίξει! Το να σκοράρει κανείς σε εννιά διαφορετικά πρωταθλήματα είναι ρεκόρ για το Γκίνες σύμφωνα με την AS και το ρεκόρ αυτό ανήκει στον Κόκε, ο οποίος έχει πανηγυρίσει γκολ στην Ισπανία (Μάλαγα), την Γαλλία (Μαρσέιγ), την Πορτογαλία (Σπόρτιγκ), την Ελλάδα (Άρης), το Αζερμπαϊτζάν (Μπακού), τις Ηνωμένες Πολιτείες (Χιούστον Ντινάμο), την Γερμανία (Ρέγκενσμπουργκ), την Βολιβία (Μπλούμινγκ) και την Ινδία (Ιστ Γιουνάιτεντ).

Στατιστικά σε όλες τις διοργανώσεις

2001-2004: 43 συμμετοχές,  5 γκολ (Ατλέτικο Μαλαγκένιο)
2002-2003:  6 συμμετοχές,   1 γκολ  (Μάλαγα ΚΦ)
2004-2006: 43 συμμετοχές,  6 γκολ (Ολιμπίκ Μαρσέιγ)
2006:            6 συμμετοχές,  1 γκολ (Σπόρτινγκ Λισαβόνας)
2006-2007: 30 συμμετοχές, 10 γκολ(Άρης Θεσσαλονίκης)- (1 γκολ κάθε 3 ματς)
2007-2008: 44 συμμετοχές,12 γκολ (Άρης Θεσσαλονίκης)- (1 γκολ κάθε 3.7 ματς)
2008-2009: 32 συμμετοχές,  6 γκολ (Άρης Θεσσαλονίκης)-(1 γκολ κάθε 5.3 ματς)
2009-2010: 39 συμμετοχές,  7 γκολ (Άρης Θεσσαλονίκης)-(1 γκολ κάθε 5.6 ματς.)
2010-2011: 32 συμμετοχές,  4 γκολ (Άρης Θεσσαλονίκης)-(1 γκολ κάθε 7.75 ματς)
2011:            7 συμμετοχές,  1 γκολ (Χιούστον Ντάιναμο)
2011-2012:   6 συμμετοχές,  1 γκολ  (Ράγιο Βαγιεκάνο)
2011-2012: 15 συμμετοχές, 4 γκολ (ΦΚ Μπακού)
2012-2013:   9 συμμετοχές, 3 γκολ (ΣΣΒ Γιαν Ρέγκενσμπουργκ)
2013      :    26 συμμετοχές, 2 γκολ (Μπλούμινγκ)
2014-     :     8   συμμετοχές, 3 γκολ(Νορθ Ιστ Γιουνάιτεντ)